
    ____.02.2018. a nr _____ - k

Narvas Linnuse 2 hoones 

asuva ruumi tasuta kasutusse andmine 

(SA Narva Linna Arendus)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus SA-lt Narva Linna Arendus, registrikood  90003812, taotlus, milles palutakse anda tasuta kasutusse Narvas Linnuse 2 1. korrusel asuv ruum nr 218 üldpindalaga 21,7 m² sihtasutuse tegevuse korraldamiseks.
SA-le Narva Linna Arendus anti tasuta kasutusse Narvas Linnuse 2 hoones asuvad ruumid nr  101-122, 125, 201-217 ja 219-227 linnavara tasuta kasutamise lepingu nr 1/778-T alusel. Nimetatud hoones ruume nr 123, 124 ja 218 kasutab tasuta Narvas Spordikool ENERGIA linnavara tasuta kasutamise lepingu nr 1/735-T alusel. 05.01.2018 Narva Spordikool ENERGIA esitas Narva Linnavalitsuse Linnamajandusametile taotluse, milles teatas, et loobub ruumi nr 218 kasutamisest ning palus see välja arvata linnavara tasuta kasutamise lepingust nr 1/735-T.
SA Narva Linna Arendus taotlust arutati Narva Linnavalitsuse linnavarakomisjoni 24.01.2018. a  koosolekul (protokoll nr 1) ning otsustati:

1. Nõustuda SA Narva Linna Arendus taotlusega ning anda SA-le Narva Linna Arendus, registrikood  90003812, avalikku enampakkumist korraldamata määramata ajaks tasuta kasutusse Narvas Linnuse 2 1. korrusel asuv ruum nr 218 üldpindalaga 21,7 m² sihtasutuse tegevuse korraldamiseks.
2. Narva Linnavalitsuse Linnamajandusametil esitada punktis 1 toodud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Korra punktide 46, 46.4 ja 7.2.5 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse sihtasutustele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. alapunkt b) alusel. 

2.3. Korra punktide 7.2, 7.2.5 kohaselt üksnes linnavalitsuse korraldusega võib linnavara sihtasutustele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks.
2.4. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 

3. OTSUS

3.1. Anda SA-le Narva Linna Arendus, registrikood  90003812, avalikku enampakkumist korraldamata määramata ajaks tasuta kasutusse Narvas Linnuse 2 1. korrusel asuv ruum nr 218 üldpindalaga 21,7 m² sihtasutuse tegevuse korraldamiseks.
3.2. Narva Linnavalitsuse Linnamajandusametil sõlmida SA-ga Narva Linna Arendus punktis 3.1 nimetatud linnavara tasuta kasutamise leping.
4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks SA-le Narva Linna Arendus.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

